עצים וסבך

**עצים וסבך** הוא נושא ציורים שיצר וינסנט ואן גוך בפריז, סן-רמי-דה-פרובאנס ואובר בין השנים 1887 ל-1890. ואן גוך צייר מספר ציורים המתארים סבך צמחייה, ז'אנר ציור המכונה בצרפתית "sous-bois", אשר זכה לתשומת לב מיוחדת על ידי אמני אסכולת ברביזון והאימפרסיוניסטים המוקדמים. ביצירותיו מסדרה זו הצליח ואן גוך לבטא בהצלחה משחקי אור וצל ולשלב גוונים שונים בציורי פנים יער וגנים. אחד מציורי סן-רמי שלו, "קיסוס" (F609), נבחר על ידו להשתתף בתערוכת **Les XX** בבריסל בשנת 1890.

## ז'אנר סו-בוי
ממוזער|150x150 פיקסלים| מארי-פרדיננד דה דרטין, ''Sous-bois à Ottrott'', 1875
הז'אנר המתאר סצנות יער, המכונה בצרפתית "sous-bois"' (סבך צמחייה), היה פופולרי בקרב אמני אסכולת ברביזון והאימפרסיוניסטים.

בניגוד לציירים מסורתיים שתיארו נופים מרוחקים, ציירים כפריים במאה ה-19 נהגו להיכנס לתוך אזורים מיוערים כדי לצייר את הנוף מקרוב. ציורי "sous-bois", המתארים עצים וצמחייה נמוכה, צוירו לעיתים קרובות על גבי קנבס במתכונת אנכית, בשונה מתיאורי נוף רחבי היקף המצוירים לרוב בפרספקטיבה אופקית. בציורים מסוג זה, השמיים כמעט שאינם נראים, ולעיתים רק הבזקים של אור חודרים מבעד לענפי העצים. קומפוזיציה מסוג זה הייתה נדירה לפני המאה ה-19, עד שאמני אסכולת ברביזון החלו לצייר אזורים מיוערים בחבל יער פונטנבלו שבצרפת. קרובים מאוד לנושא הציור, אמנים שציירו *sous-bois* שאפו ללכוד את החוויה האישית של שהייה בלב היער. בגרמנית, ציורי פנים היער נקראו *Waldinneres*, שמשמעותו "מרחבי יער סגור".

## פריז
ביצירתו עצים וסבך מציג ואן גוך את משחקי האור החודרים מבעד לענפים אל הצמחייה הנמוכה, תוך שימוש בגווני לבן, צהוב ואדום המדגישים את נקודות האור. משחקי האור והצל יוצרים גוני ירוק רבים, אשר ואן גוך מצייר במשיחות מכחול קצרות הפזורות על פני הבד. קו צהוב מרמז על האופק, ומציע אפשרות של קרחת יער מעבר לתחום העצים והצמחייה.
קובץ:Van_Gogh_-_Unterholz.jpeg|טקסט=Undergrowth, 1887, Centraal Museum, Utrecht, Netherlands (F306)| ,"סבך", 1887, המוזיאון המרכזי, אוטרכט, הולנד (F306)
קובץ:Van_Gogh_-Unterholz.jpeg|טקסט=Undergrowth, 1887, Van Gogh Museum, Amsterdam (F308)| "סבך", 1887, מוזיאון ואן גוך, אמסטרדם (F308)
קובץ:Van_Gogh_-_Waldweg.jpeg|טקסט=Path in the Woods, 1887, Van Gogh Museum, Amsterdam (F309)| "נתיב ביער", 1887, מוזיאון ואן גוך, אמסטרדם (F309)
קובץ:Van_Gogh_-_Bäume_und_Unterholz2.jpeg|טקסט=Trees and Undergrowth, 1887, Van Gogh Museum, Amsterdam (F309a)| "עצים וסבך", 1887, מוזיאון ואן גוך, אמסטרדם (F309a)


## סן רמי
[ממוזער| "סבך עם קיסוס" [מוזיאון ואן גוך, אמסטרדם (F745)]]
ואן גוך חקר את שטחי המוסד שבו שהה ומצא גן פראי ומוזנח. במכתביו כתב: "מאז שהגעתי לכאן, הייתה לי די עבודה עם הגן הפראי, ובו עצי אורן גדולים, שמתחתם צומח עשב גבוה ובלתי מטופל, מעורבב עם כל מיני סוגים של וינקה" (כינוי כללי לצמחים מסוג שרביטן).

על הציור "סבך עם קיסוס" (F745) כתב מוזיאון ואן גוך: "משחקי האור והצל יצרו דפוס כמעט מופשט, עם קשתות צבע קטנות המכסות את כל פני הבד". הציור השני בסדרה, "סבך עם קיסוס" (F746), גם הוא מתאר צמחייה הגדלה מתחת לעצים, אך במשיחות מכחול קצרות היוצרות תמונה מטושטשת, המדגישה את משחקי האור החודרים מבעד לעצים.

"קיסוס" (בצרפתית: "Le Lierre"), הוא ציור שצייר ואן גוך במאי 1889 הוא שילב את הגרסה הראשונה במבחר היצירות שלו שיוצגו ב־Les XX, בריסל, בשנת 1890.
קובץ:WLANL_-_artanonymous_-_Kreupelhout.jpg|טקסט=Undergrowth with IvyJuly, 1889Van Gogh Museum, Amsterdam (F746)| "סבך עם קיסוס" יולי, 1889 מוזיאון ואן גוך, אמסטרדם (F746)
קובץ:Van_Gogh_-_Unterholz_mit_Efeu2.jpeg|טקסט=Tree Trunks with Ivy1889Kröller-Müller Museum, Otterlo, Netherlands (F747)| "גזעי עץ עם קיסוס"
קובץ:Van-Gogh-Ivy.jpg|טקסט=Ivy (Corner in the Garden of Saint-Paul Hospital), 1889, 92 x 72 cm, Location unknown (F609)| "קיסוס (פינה בגן של בית החולים סנט-פול)", 1889, 92 x 72 ס"מ, מיקום לא ידוע (F609)
תיאו ואן גוך, אחיו של וינסנט, התרשם מאוד מציורי הסבך ("sous-bois"), וציורו "קיסוס" (F609) נכלל ברשימת היצירות שהוצגו בתערוכה בבריסל בשנת 1890. הציור הוצג גם בפריז על ידי הסוחר פר טאנגי, שסבר כי יוכל למכור אותו בקלות

## אובר
בשנת 1975 הוסיפו שכבת שעווה על גב הציור "סבך עם שתי דמויות" כדי "להגן על הבד ולשמר את הצבע". עם השנים, השעווה הפכה עכורה והציור איבד את הברק המקורי שלו. כיום, חוקר אמנות במוזיאון האמנות של סינסינטי  משקם את היצירה בתהליך מדוקדק, במסגרתו נעשה שימוש בממיס עדין וצמר גפן להסרת השעווה. תהליך השחזור התבצע בעזרת מיקרוסקופ כדי לשמר את הפרטים.
קובץ:Vincent_van_Gogh_-_Undergrowth_with_Two_Figures_(F773).jpg|טקסט=Undergrowth with Two Figures, 1890, Cincinnati Art Museum, Cincinnati, Ohio (F773)| "סבך עם שתי דמויות", 1890, מוזיאון לאמנות סינסינטי, סינסינטי, אוהיו (F773) 


## דיקנס "הקיסוס הירוק"
ממוזער|233x233 פיקסלים| שביל עצים עם סבך קיסוס, צילום
ואן גוך הרבה לתאר את הקיסוס, בין אם כשהוא מטפס על קירות בתים ובין אם כאשר הוא מואר בקרני השמש מתחת לעצים. באחד ממכתביו המוקדמים התייחס לשירו של צ'ארלס דיקנס, "הקיסוס הירוק" (*The Ivy Green*).

סדרת הציורים "עצים וסבך", אותה צייר ואן גוך בפריז ובסן-רמי, היא מעין מחווה לתיאוריו המוקדמים של הקיסוס במכתביו.

## הערות שוליים

קטגוריה:אוספי מוזיאון ואן גוך
קטגוריה:וינסנט ואן גוך: ציורים
קטגוריה:עצים בתרבות
קטגוריה:ציורים מהמאה ה-19
קטגוריה:עצים בציורים
קטגוריה:סדרות ציורים